Petiella d'Aragón

Petiella d'Aragón (en castellano Petilla de Aragón, en basco Petilla Aragoi) ye un municipio de Navarra, situato en o centro d'a comarca de Cinco Villas (Aragón). A población ye de 33 habitants en una superficie de 28 km² y una densidat de 1,18 hab/km². Ye formato por dos enclaus diferents: o principal d'a capital d'o municipio y o enclau d'os Bastanes, a escasa distancia enta o sud. Petiella d'Aragón ye situata a 71 km d'a capital d'a comunidat foral de Navarra, Pamplona. Perteneixe a la merindat de Sangüesa. Dende lo punto de vista eclesiastico, perteneixe a la diocesi de Chaca y archidiocesi de Pamplona. O enclau principal de Petiella muga por o norte con Navardún y con Isuerre, por l'este con Uncastiello, y por l'ueste con Sos d'o Rei Catolico. L'enclau de Bastanes muga a o norte y a l'ueste con Sos, y a l'este y a o sud con Uncastiello. Petilla ye famosa por estar o lugar de naixencia de Santiago Ramón y Cajal en 1852 y por a suya peculiar situación cheografica como enclau navarro en tierras aragonesas. Cheografía Ocupa una val lateral d'a val d'Onsella, que desaugua en o río Onsella, encara que o enclau de Bastanes fa parte d'a cuenca d'o río Arba por o barranco de Bastanes, afluent d'o río Riguel. Historia Bi habió un castiello, o castiello de Petiella, hué desapareixito, que completaba o sistema defensivo d'o primitivo reino d'Aragón, chunto a os castiellos de Sos (en Sos d'o Rei Catolico), Roita, Sibirana, Uncastiello (en Uncastiello), Luesia (en Luesia), Biel (en Biel) y Castiliscar (en Castiliscar). Luenga aragonesa Tamién estio lo zaguer lugar de Navarra en mantener viva la luenga aragonesa, charrata en a suya redolada, por a suya propia situación cheografica en as Altas Cinco Villas (hue Longars, unos 10 km a l'este ye bilingüe aragonés-castellano). Aragonesismos usuals en Petiella d'Aragón son vacía y vación. Demografía Molimentos A Ilesia de Sant Millán Abat de Petiella d'Aragón, una ilesia en estilo gotico adedicada a Sant Millán Abat, que ye la ilesia parroquial d'o lugar. Referencias Veyer tamién Lista de municipios de Navarra. Vinclos externos Se veigan as imáchens de Commons sobre Petiella d'Aragón. (es) Blog sobre Petiella d'Aragón